<classify> Kauli hiyo imetolewa na Mwenyekiti wa Kamisheni hiyo Dk Ahmada Hamad alipozungumza na mwandishi wa habari hizi kuhusiana na mipango yao juu ya hatima ya mchezo huo.Alisema kuwa kufa kwa mchezo huo Zanzibar ambao ulivutia watu wengi na kuongeza kasi ya uingiaji wa watalii kulitokana na kuwepo kwa ushindani wa kutaka kuandaa kwa mashindano hayo kwa kila nchi kutokana na umuhimu wake.Alisema kuwa pamoja na mchezo huo kutofanyika kwa muda mrefu lakini wanajipanga ili kuhakikisha ndani ya mwaka huu wanafanya mashindano hayo.Alisema kuwa kwa kuanzia mashindano hayo wanatarajia kuyafanya kwa kitaifa, kwa kuwaweka sawa wachezaji wao wa nyumbani, ili watakapoanza kimataifa waweze kuwa washindani na sio washiriki.Tupo katika harakati za kurejesha mashindano hayo na kwa kuanzia tutaanza na mashindano kwa ngazi ya kitaifa, tunajua kuwa ni mashidano muhimu hasa kwa utalii wa nchi yetu kwani wakati yanafanyika Zanzibar ilipata umarufu mkubwa kupitia mashindano hayo na kuongeza kasi ya uingiaji wa watalii, alisema.Alisema kuwa katika kuthibitisha hilo tayari wameshaunda kamati maalumu ya watu wanne ambao wamepewa jukumu la kufuatilia maandalizi ya mashindano hayo pamoja na mashindano ya mbio za magari.  <topic>: michezo 